
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 50 


4 Φεβρουάριου 1998 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων αιγιαλού και δημιουργία ζώνης 
παραλίας στη θέση «Ακρωτήρι» Επαρχίας Πάλλης 
Κεφαλληνίας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου του δήμου Βόλου 
(Ν. Μαγνησίας) και καθορισμός ειδικών όρων και πε¬ 


ριορισμών δόμησης αυτού. 2 

Καθορισμός ειδικών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο 
και βρίσκεται στην περιοχή «Πλάκα» του εγκεκριμέ¬ 
νου ρυμοτομικού σχεδίου Αθηνών. 3 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1003460/9197ΠΕ/Β0010 (1) 

Καθορισμός των ορίων αιγιαλού και δημιουργία ζώνης πα¬ 
ραλίας στη θέση «Ακρωτήρι» Επαρχίας Πόλλης Κεφαλ¬ 
ληνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 . Τις διατάξεις του Ν. 3200/55 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα με τα Ν.Δ. 532/79, ΒΔ 704/70, ΒΔ 705/70, ΒΔ 
192/72, ΠΔ 71/84, ΠΔ 347/86, Ν. 2026/92 και Π.Δ. 97/ 
93. 

2. Τις διατάξεις του Α Ν. 2344/40 «περί αιγιαλού και 
παραλίας», όπως έχουν τροποποιηθεί και συμπληρωθεί 
μεταγενέστρα. 

3. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περί του 
τρόπου σύνταξης τοπογραφικών - υψομετρικών διαγραμ¬ 
μάτων από ιδιώτες μηχανικούς κ.λπ.». 


5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και θέσεων αμμοληψίας». 

6. Τηνυπ’ αριθ. 1078204/927/0006 Α/6.8.1992 κοινή 
Υπουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παράγραφος 5 Α Ν. 
2344/95, του άρθρου 52 παράγραφος 6 Ν. 2218/94, του 
άρθρου 4 παράγραφος 7 του Ν. 2240/94, δυνάμει των 
οποίων αρμοδιότητες του Υπουργείου Οικονομικών που 
είχαν μεταβιβασθεί στους Νομάρχες, ανήκουν στον Περι¬ 
φερειακό Δ/ντή, σε συνδυασμό με αυτές του άρθρου 14 
παράγραφος 2 του Ν. 2399/96 με τις οποίες προβλέπεται 
η κατάργηση των θέσεων των Περιφερειακών Δ/ντών, οι 
αρμοδιότητες πλέον του οποίου περιήλθαν στο Γενικό 
Γραμματέα της Περιφέρειας και ασκούνται από τον Ανα¬ 
πληρωτή Περιφερειακό Διευθυντή. 

8. Τις διατάξεις του τέταρτου εδαφίου της παραγράφου 
2 του άρθρου 1 και της παραγράφου 6 του ίδιου άρθρου 
του Ν. 2503/97 «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την τοπική αυτοδιοίκηση 
και άλλες διατάξεις (ΦΕΚ 107/Α), σύμφωνα με τις οποίες 
οι Περιφερειακές Υπηρεσίες του Υπουργείου Οικονομι¬ 
κών, που συγκροτούσαν την Περιφερειακή Διοίκηση του 
Νομού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997, Υπηρεσίες του Υπουργείου Οικο¬ 
νομικών. 

9. Την 1087903/1481/0006Β/28.2.1997 απόφαση 
Υπουργού Οικονομικών «περί μεταβίβασης αρμοδιοτήτων 
του Υπουργού Οικονομικών στους Προϊσταμένους των 
Περιφερειακών Υπηρεσιών του Υπουργείου Οικονομικών 
πλην Γ.Λ.Κ. και Γ.Χ.Κ. 

10. Την από 18.3.1993 έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού και 
δημιουργία ζώνης παραλίας στη θέση «Ακρωτήρι» Επαρ¬ 
χίας Πάλλης Κεφαλληνίας, επισπεύδοντος Γενικού Επιτε¬ 
λείου Ναυτικού. 

11. Το από Αύγουστο 1992 τοπογραφικό - υψομετρικό 
διάγραμμα, κλίμακας 1:500, αποτελούμενο από μία (1) πι¬ 
νακίδα, που συντάχθηκε από την Τοπογράφο Μηχανικό 
Νίκη Παπαγιάννη, και το οποίο ελέγχθηκε ως προς την 
ακρίβεια της αποτύπωσης από τον Νικόλαο Κώστα Τοπο- 

γράφο Μηχανικό της Δ.Τ.Υ. Νομ. Κεφαλληνίας την 2.3.93 
και θεωρήθηκε την Ιδια ημερομηνία από το Δ/ντή Τεχνι¬ 
κών Υπηρεσιών Ν. Κεφαλληνίας, όπως ορίζουν οι διατά¬ 
ξεις του άρθρου 20 του Ν. 719/77 και συνοδεύει την έκ¬ 
θεση της προαναφερόμενης Επιτροπής. 

12. Το με αριθμό Φ. 554/5/525/93/Σ.1050/19.7.93 
έγγραφο του ΓΕΝ με το οποίο συμφωνεί με τα καθορισθέ- 
ντα από την Επιτροπή όρια, αποφασίζουμε: 

Επικυρώνουμε την από 18.3.93 έκθεση της κατά το άρ¬ 
θρο 100 Π .Δ. 284/88 αρμόδιας Επιτροπής περί χάραξης 
των ορίων αιγιαλού και δημιουργία ζώνης παραλίας στη 
θέση «Ακρωτήρι» Επαρχίας Πάλλης Κεφαλληνίας καθώς 
επίσης και το από Αύγουτο 1992, σχετικό με τη χάραξη, 
τοπογραφικό - υψομετρικό διάγραμμα, κλίμακας 1:500 σε 
μία (1) πινακίδα που συντάχθηκε από την Τοπογράφο Μη¬ 
χανικό Νίκη Παπαγιάννη και το οποίο ελέγχθηκε ως προς 
την ακρίβεια της αποτύπωσης από το Νικόλαο Κώστα, Το¬ 
πογράφο Μηχανικό της της Δ.Τ.Υ. Νομ. Κεφαλληνίας της 
2.3.1993 και θεωρήθηκε την Ιδια ημερομηνία από το Δ/ 
ντή Τεχνικών Υπηρεσιών Ν. Κεφ/νίας, όπως ορίζουν οι 
διατάξεις του άρθρου 20 του Ν. 719/77. 

Στο τοπογραφικό αυτό διάγραμμα, καθορίσθηκε από 
την αρμόδια Επιτροπή, όπως πιο πάνω αναφέρεται, η 
οριογραμμή το αιγιαλού με κόκκινη συνεχόμενη πολυγω¬ 
νική γραμμή με στοιχεία Γ, 2', 3', 4', 5’... 12’. 

Την οριογραμμή της παραλίας με κίτρινη συνενόμενη 
πολυγωνική γραμμή με στοιχεία 1’, 2', 3', 4', 5'... 12'. 

Εντός της ζώνης παραλίας δεν υπάρχουν κτίσματα. 

Ο καθορισμός της οριογραμμή του αιγιαλού γίνεται για 
πρώτη φορά στην περιοχή αυτή και δεν έχει καθορισθεί 
στο παρελθόν οριογραμμή αιγιαλού κ.λπ. 

Η παρούσα απόφαση μαζί με την έκθεση και το τοπο- 
γραφικό διάγραμμα να δημοσιευθούν στην Εφημερίδα της 
Κυβερνήσεως. 

Αθήνα, 8 Ιανουάριου 1998 
Με εντολή Υπουρνού 

Ο Γ ενικός Δ/ντής Δημ. Περιουσίας και Εθν. Κληρ/των 
Π. ΠΙΛΑΤΗΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας 
άρθρου 74 Πρ. Διατάγματος 636/77 Νομ. Κεφαλλη¬ 
νίας. 

ΘΕΜΑ: Καθορισμός, για πρώτη φορά, των ορίων του αι- 
γιαλού και παραλίας στη θέση Ακρωτήρι επαρ. Πάλλης Ν. 
Κεφ/νίας, μπροστά από την ιδιοκτησία της. 

Στο Ληξούρι σήμερα την 18η Μαρτίου 1993 ημέρα Πέ¬ 
μπτη οι υπογεγραμμένοι: 

1. Διονύσιος Ρεπούσης, Οικονομικός έφορος Ληξου- 
ρίου ως Πρόεδρος. 

2. Τζανετάτου Ιλαριανη Μηχαν. Δ/νσης Τεχνικών Υπη¬ 
ρεσιών Νομαρχίας Κεφαλληνίας, ως μέλος και 


3. Μπασιούκσς Θεόφιλος αναπλ. Λιμενάρχη Κεφαλλη¬ 
νίας, ως μέλος, τούτου κωλυομένου 

αποτελούντες την Επιτροπή καθορισμού των ορίων αι- 
γιαλού και παραλίας, σύμφωνα με τις διατάξεις του άρ¬ 
θρου 74 του Πρ. Δ/τος 636/77, που συγκλήθηκε έπειτα 
από σχετική πρόσκληση του Προέδρου της, λαβόντες 
υπόψη: 

1. Την υποβληθείσα αίτηση της Ν. Παπαγιάννη τοπογρ. 
του ιδιοκτήτου παραθαλάσσιας έκτασης στη θέση Ακρω¬ 
τήρι επαρχ. Πάλλης Ν. Κεφ/νίας με την οποία ζητείται ο 
καθορισμός των ορίων του αιγιαλού στην περιοχή αυτή. 

2. Τα συνταχθέντα από την τοπογράφο Μηχανικό Νίκη 
Παπαγιάννη τον Αύγουστο του 92 τοπογραφικό και υψο¬ 
μετρικά διαγράμματα της παραπάνω περιοχής, σε μία πι¬ 
νακίδα με κλίμακα 1:500, ηλεγμένα για την ακρίβεια της 
αποτύπωσης από τον Ν. Κώστα τοπογράφο Μηχανικό 
Δ.Τ.Υ. Νομ. Κεφ/νίας την 2.3.1993 και θεωρημένα από 
τον Διευθυντή Τεχνικών Υπηρεσιών Ν. Κεφ/νίας την ίδια 
ημερομηνία, όπως ορίζουν οι διατάξεις του άρθρου 20 του 
Ν. 719/77. 

3. Τις διατάξεις του Α,Ν. 2344/40, όπως τροποποιήθηκε 
και συμπληρώθηκε μεταγενέστερα καθώς και τη σχετική με 
αυτόν Δικαστηριακή και Διοικητική Νομολογία. 

4. Την αντίληψη που δημιουργήθηκε, κατά την επιτόπια 
μετάβασή μας στην παραπάνω θέση, σχετικά με το πλάτος 
της βρέχόμενης από το χειμέριο κύμα ξηρός και με τα 
λοιπά συναφή στοιχεία, ήτοι: 

α) Το μορφολογία του εδάφους της ακτής. 

β) Το γεγονός ότι δεν υπάρχουν σημεία μεταβολής του 
αιγιαλού. 

γ) Την κατάσταση του θαλάσσιου χώρου. 

δ) Το γεγονός ότι δεν βρέθηκαν στοιχεία παλαιών δια¬ 
γραμμάτων για προηγούμενο καθορισμό, στην ίδια θέση, 
του αιγιαλού και παραλίας. 

ε) Το ύψος του χειμερίου κύματος σε συνάρτηση με το 
ανάπτυγμα του πελάγους στη θέση αυτή και το γεγονός 
ότι οι άνεμοι που επηρεάζουν τον κυμάτισμά είναι. 

5. Την ύπαρξη καθορισμών ορίων αιγιαλού και παραλίας 
εκατέρωθεν της εξεταζομένης περιοχής (Βόρειο - Βο¬ 
ρειοδυτικό), αποφασίζουμε: 

1. Καθορίζουμε στο πιο πάνω αναφερόμενο τοπογρα- 
φικό διάγραμμα:. 

α) Την οριογραμμή του αιγιαλού με ερυθρή συνεχή πο¬ 
λυγωνική γραμμμή 1,2, 3, 4, 5.... 12, της οποίας οι κορυ¬ 
φές εξασφαλίζονται από σταθερά σημεία. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή 1', 2', 3', 4' 5’... 12' ώστε το πλάτος αυ¬ 
τής να είναι σε κάθε σημείο 20,0 μ. από τη γραμμή του αι- 
γιαλού. 

Δεν υπάρχουν κτίσματα στη ζώνη παραλίας. 

Ο Πρόεδρος 
ΔΙΟΝ. ΡΕΠΟΥΣΗΣ 

Τα μέλη 

ΙΑ. ΤΖΕΝΕΤΑΤΟΥ ΘΕΟΦΙΛΟΣ ΜΠΑΣΙΟΥΚΑΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 382/52 (2) 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου του δήμου Βόλου (Ν. 
Μαγνησίας) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Κανονισμός (Α' 210), όπως τροπο¬ 
ποιήθηκαν με το άρθρο 1 (παρ. 1 και 2) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες διατάξεις (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) 
και αντικαταστάθηκε με την παρ. 2α του άρθρου 1 του Ν. 
2469/1997 (Α' 38). 

3. Την υπ’ αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος Χωρο¬ 
ταξίας και Δημ. Έργων - «Μεταβίβαση αρμοδιοτήτων του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Διευ¬ 
θύνσεων και Τμημάτων του Υπουργείου Περιβάλλοντος 
Χωροταξίας και Δημοσίων Έργων - πλην Γενικής Γραμμα- 
τείας Δημοσίων Έργων» (1126Β/16.12.1996). 

4. Τις διατάξεις της παρ. 8 του άρθρου 1 του Π. Δ/τος 
28/18.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 13.6.1997 αιτιολογική έκθεση της Δ/νσης 
Πολεδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 9.7.1997 σύμφωνη γνώμη της φερομένης 
ως ιδιοκτήτριας Εταιρείας «Ιατρικό Διαγνωστικό Κέντρο 
Βόλου - Ανώνυμη Εταιρεία «Υγεία» (αριθμ. 21564/5964/ 
10.7.1997). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του δήμου Βόλου (Ν. 
Μαγνησίας) επί των των οδών 2ας Νοεμβρίου 90 και Κου- 
ντουριώτου φερόμενο ως ιδιοκτησία Ιατρικού Διαγνωστι¬ 
κού Κέντρου Βόλου - Ανώνυμη Εταιρεία «Υγεία», όπως 


φαίνεται να περικλείεται με μαύρη διαγράμμιση στο σχε¬ 
τικό πρωτότυπο τσπογραφικό διάγραμμα σε κλίμακα 
1:200, που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 382/1998 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Διατηρητέο χαρακτηρίζεται το αρχικό κτίριο. Μεταγε¬ 
νέστερες προσθήκες που αλλοιώνουν το αρχικό κτίριο 
αφαιρούνται μετά από έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και μορφολογικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντος οργανισμού, η εσω¬ 
τερική διαρρύθμιση καθώς και επεμβάσεις για λόγους 
στατικούς και λειτουργικούς εφόσον δεν αλλοιώνεται ο 
αρχιτεκτονικός χαρακτήρας του διατηρητέου κτιρίου. 

5. Απαγορεύεται η τοποθέτηση φωτεινών επιγραφών 
και διαφημίσεων σε οποιαδήποτε θέση του κτιρίου. 

Επιτρέπεται μόνο η τοποθέτηση φωτεινών επιγραφών 
περιορισμένων διαστάσεων, που πληροφορούν για τη 
χρήση των χώρων του. 

6. Επιτρέπεται η προσθήκη ενός ορόφου επί του υφι¬ 
σταμένου περιγράμματος του κτιρίου με μικρή οπισθοχώ¬ 
ρηση κατά 1,00 μ. από την πρόσοψη επί της οδού 2ας Νο¬ 
εμβρίου με συνολικό μέγιστο ύψος 9,20 μ. από της στάθ¬ 
μης εδάφους. 

7. Επιτρέπεται απόληξη κλιμακοστασίου και μηχανο¬ 
στασίου ανελκυστήρας μικρών διαστάσεων υπεράνω του 
προαναφερθέντος μεγίστου ύψους. 

8. Αιτήσεις για νέα προσθήκη στο διατηρητέο κτίριο 
αποστέλλονται στην αρμόδια Υπηρεσία του Υπουργείου 
Περιβάλλοντος, Χωροταξίας και Δημοσίων Έργων, με 
γνώμη της ΕΠΑΕ για ειδική ρύθμιση σύμφωνα με την παρ. 
2 του άρθρου 4 του Ν. 1577/85 «ΓΟΚ» (Α' 210), εφόσον 
δεν παραβλάπτεται το διατηρητέο κτίριο και ο χώρος που 
το περιβάλλει. 

9. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου και στον περιβάλλοντα 
χώρο του, καθώς και για την τοποθέτηση επιγραφών, 
απαιτείται η έγκριση της Επιτροπής Πολεοδομικού και Αρ¬ 
χιτεκτονικού Ελέγχου (ΕΠΑΕ). 

10. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 29 Δεκεμβρίου 1997 

Με εντολή Υπουργού 
Ο Γενικός Γραμματέας 
ΔΗΜ. ΣΑΡΑΦΟΓΛΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 390/60 (3) 

Καθορισμός ειδικών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο και 
βρίσκεται στην περιοχή «Πλάκα» του εγκεκριμένου ρυ¬ 
μοτομικού σχεδίου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Κανονισμός (Α' 210), όπως τροπο¬ 
ποιήθηκαν με το άρθρο 1 (παρ. 1 και 2) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες διατάξεις (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α 154) 
και αντικαταστάθηκε με την παρ. 2α του άρθρου 1 του Ν. 
2469/1997 (Α' 38). 

3. Την υπ' αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος Χωρο¬ 
ταξίας και Δημ. Έργων - «Μεταβίβαση αρμοδιοτήτων του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Διευ¬ 
θύνσεων και Τμημάτων του Υπουργείου Περιβάλλοντος 
Χωροταξίας και Δημοσίων Έργων - πλην Γενικής Γραμμα- 
τείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9) 

5. Την από 16.5.1997 αιτιολογική έκθεση τηςΔ/νσης 


Πολεδομικοϋ Σχεδιασμού - Τμήμα Παραδοσιακών Οικι¬ 
σμών. 

6. Το 82285/17.7.1997 έγγραφο του δήμου Αθη¬ 
ναίων. 

7. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 παρ. 2 του Ν. 
1577/1985 «ΓΟΚ» (Α' 210), όπως τροποποιήθηκε με την 
παρ. 2α του άρθρου 1 του Ν. 1772/1988 (Α' 91) χωρίς να 
περιέλθουν στη Δ/νση Πολεοδομικού Σχεδιασμού - Τμήμα 
Παραδοσιακών Οικισμών τυχόν αντιρρήσεις των ενδιαφε¬ 
ρομένων. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού του οικείου Ο.Τ.Α., αποφασί¬ 
ζουμε: 

1. Στο κτίριο που βρίσκεται στην περιοχή «Πλάκα» του 
εγκεκριμένου ρυμοτομικού σχεδίου Αθηνών και ειδικό¬ 
τερα επί της οδού Θρασυβούλου αρ. 15, φερόμενο ως 
ιδιοκτησία Υπουργείου Πολιτισμού, το οποίο έχει χαρα- 
κτηρισθεί ως διατηρητέο με το από 24.10.1980 Π. Δ/γμα 
(Δ' 617), επιτρέπεται η χρήση «Γραφείο του Κέντρου των 
Περιφερειών της Ευρωπαϊκής Μεσογείου για το Περιβάλ¬ 
λον (ΚΕΠΕΜΕΠ)». 

2. Κατά τα λοιπά εξακολουθούν να ισχύουν οι διατάξεις 
των από 24.10.80 (Δ' 617) και 5.10.1993 (Δ' 1329) Π. Δ/ 
γμάτων. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 29 Δεκεμβρίου 1997 

Με εντολή Υπουργού 
Ο Γενικός Γραμματέας 
ΔΗΜ. ΣΑΡΑΦΟΓΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



